Han kom tidlig i lære som kontorist. I 1907 åpnet han sitt eget skipsmeglerkontor i Sandefjord. I 1910, 30 år gammel, ble han disponent for et rederlag med en større flåte for sel- og småhvalfangst. I 1912 gikk han også inn i storhvalfangst i Sørishavet og eide hvalfangstbåter og flytende hvalkokerier. Fra 1920-årene bygde han, som mange andre av de tidligere hvalfangstrederne i Sandefjord, opp en handelsskipsflåte med trampbåter og tankskip.